།
གྲུབ་དབང་བསྟན་འཛིན་རིན་ཆེན།
༄༅། །ཨེ་མ་ཧོ། དགྲ་བཅོམ་རྣམ་མཁྱེན་རྒྱལ་བ་གཤེན་རབ་མཆོག །གྲངས་
མེད་ཚོགས་རྫོགས་གྲངས་མེད་སྒྲིབ་སྦྱངས་མཐུས། །འོག་མིན་ཞིང་དེར་དངོས་སུ་
སངས་རྒྱས་ཀྱང་། །འགྲོ་ལ་རྣམ་བརྩེ་གཤེན་ལྷའི་རྒྱལ་ཚབ་ཏུ། །འོད་གསལ་ལྷར་
བབས་དམུ་རྒྱལ་སྲས་སུ་འཁྲུངས། །མི་མཇེད་འཇིག་རྟེན་འདུལ་བའི་ལྷ་སྐལ་
མཆོག །ཁྱད་པར་བོད་ཡུལ་མུན་སེལ་རིན་པོ་ཆེ། །རྒྱལ་བ་གཤེན་རབ་ཞབས་ལ་
ཕྱག་འཚལ་བསྟོད། །གངས་རྒྱལ་ཏི་སེ་ཞེས་བྱའི་གངས་རི་འདི། །དུས་གསུམ་རྒྱལ་
བས་ལུང་བསྟན་བྱིན་རླབས་གནས། །དབྱིངས་ཀྱི་ཡུམ་ཆེན་ཀློང་ཁྱབ་བྱིན་རླབས་
གནས། །ཡེ་ཤེས་ལྷ་ཆེན་འོད་ཟེར་བྱིན་རླབས་གནས། །ཐབས་མཆོག་སངས་
པོའི་ཐུགས་སྤྲུལ་བྱིན་རླབས་གནས། །ཤེས་རབ་ཕུལ་ཕྱིན་ལུང་བསྟན་བྱིན་རླབས་
གནས། །འཛམ་གླིང་ལྟེ་བ་གངས་རྒྱལ་ཏི་སེ་ཞེས། །བསྐལ་མེ་བདུན་གྱིས་མ་ཞུ
འཁྱགས་པའི་གངས། །ཞང་ཞུང་བོན་གྱི་བླ་རིར་ཕྱག་འཚལ་བསྟོད། །མ་དྲོས་གཡུ་
མཚོ་ཞེས་བྱ་མ་པང་མཚོ། །ཡེ་སངས་སྤྲུལ་བ་སྟོན་པའི་སྐུ་ཁྲུས་མཚོ། །འཛམ་གླིང་
ལྟེ་བ་མ་དྲོས་གཡུ་མཚོ་ཞེས། །དམྱལ་མེ་བརྒྱད་ཀྱིས་མ་དྲོས་བསིལ་བའི་མཚོ། །ཞང་
1

བོན་དང་ཞང་ཞུང་ཤེས་རིག་དཔེ་ཚོགས།
ཞུང་བོན་གྱི་བླ་མཚོར་ཕྱག་འཚལ་བསྟོད། །དེ་ཇི་ལྟར་ནའང་། རྒྱལ་བའི་བཀའ་
དང་འཕགས་པའི་ལུང་ཀུན་ལས། །གནས་ཆེན་ཡོན་ཏན་བསམ་མེད་རྒྱ་མཚོ་
ལྟར། །གཏིང་དཔག་བརྟག་དཀའ་ཚད་མེད་ཡོད་མོད་ཀྱང་། །ཆུ་ཐིགས་ཙམ་གྱི་དཀར་
ཆག་ཁ་གསལ་འདི། །དུས་མཐའི་བཅོས་མ་འགའ་དང་བློ་རྨོངས་རྣམས། །ངར་འཛིན་
གྲོལ་དང་བློ་རྨོངས་བསལ་བའི་ཕྱིར། །དཀར་ཆག་ཚངས་དབྱངས་ཡིད་འཕྲོག་འདི་
བཀོད་འཚལ། །དེ་གང་ཞེ་ནའང་། ལྷོ་འཛམ་བུ་གླིང་གི་ལྟེ་བ། བོད་ཀྱི་ཆུ་བོ་བཞི་
འདུས་ཀྱི་མགོ་བོ། ཡུལ་ཆེན་བཅོ་བརྒྱད་ཀྱི་སྙིང་པོ། ཞང་ཞུང་བོན་གྱི་བླ་རི་གངས་
ཏི་སེ་ཞེས་བྱ་བ་འདི་ཡི་ལོ་རྒྱུས་དེ་ཇི་ལྟར་ནའང་། དང་པོ་སྲིད་པ་རྒྱུད་ལས་གྲོལ་ཚུལ་
དང་། གཉིས་པ་བསྐལ་བཟང་རྒྱལ་བ་གཤེན་གྱིས་ལུང་བསྟན་ཅིང་བྱིན་གྱིས་བརླབས་
ཚུལ་དང་། གསུམ་པ་འཕགས་པའི་གནས་བརྟན་ཀུན་གྱིས་གནས་སུ་བསྟེན་ཅིང་
བྱིན་གྱིས་བརླབས་ཚུལ་དང་། བཞི་པ་རིག་འཛིན་གྲུབ་ཐོབ་ཀུན་གྱིས་སྒྲུབ་གནས་
མཛད་ཅིང་བྱིན་གྱིས་བརླབས་ཚུལ་དང་། ལྔ་པ་ཞང་བོད་རྒྱལ་པོ་རྣམས་ཀྱིས་ཕོ་
བྲང་བཏབ་ཚུལ། དྲུག་པ་བཅོས་མ་རྣམས་ཀྱིས་བཅོས་ཤིང་བསྒྱུར་ཚུལ་དང་། ཐ་མ་
འཇིག་ཅིང་སྟོངས་པའི་ལོ་རྒྱུས་སོགས་མང་དུ་ཡོད་ཀྱང་། ཅུང་ཟད་བཤད་པས་བཀྲོལ་
ནའང་།
དང་པོ། སྲིད་པ་རྒྱུད་ལས་གྲོལ་ཚུལ།
དང་པོ་ཅི་ཡང་མེད་པའི་སྟོང་པ་ལས། །སྲིད་པ་རང་བྱུང་རྒྱུད་ལས་གྲོལ། །དབྱིངས་
ཀྱི་ཡུམ་ཆེན་དབྱིངས་ལས་སྤྲུལ། །གཤེན་ལྷ་འོད་དཀར་འོད་ལས་སྤྲུལ། །སངས་
པོ་འབུམ་ཁྲིའི་ཟེར་ལས་སྤྲུལ། །སྟོན་པ་གཤེན་རབ་ལུང་ལས་སྤྲུལ། །ཨ་ཏི་མུ་ཝེར་
སྐུ་ལས་སྤྲུལ། །ཀུ་བྱི་མང་སྐེའི་གསུང་ལས་སྤྲུལ། །དབལ་ཆེན་གེ་ཁོད་ཐུགས་ལས་
2

བོན་གྱི་གནས་ཡིག་ཕྱོགས་བསྒྲིགས།
སྤྲུལ། །སྤྲུལ་བའི་དབལ་རི་དཀར་པོ་ཞེས། །ཞང་ཞུང་བོན་གྱི་བླ་རིར་བབས། །དེ་ལ་
མིང་དང་མཚན་གསོལ་བ། །ལྷ་ཡི་སད་དོ་དིར་རོ(ལྷ་རི་མཐོན་པོ་ཞེས་སོ)ཞེས། །རྟག་
གཟིགས་གྱེར་རྦང་ཧྲི་དོ(བོན་རི་མཐོན་པོ་ཞེས་སོ)ཞེས། །ཞང་ཞུང་ཤེལ་རྒྱུང་རྟ་སྒོ(ཏི་
གསལ་གངས་ཅན)ཞེས། །བོད་ཀྱིས་རི་བོ་གངས་ཅན་ཞེས། །རྒྱ་གར་མ་ཎམ་སཱརྦ(རྒྱ་མཚོ་
ཆུ་ཡི་རི)ཞེས། །རྒྱ་ནག་ཏ་ལ་ཧ་སྤུ(ཉི་མས་མ་ཞུ་བའི་གངས་རི)ཞེས། །བལ་མོན་སཱརྦ་བྷི་
ན(གངས་རི)ཞེས། །ཁ་ཆེས་སིང་གྷ་ར་ཡ(ཆུ་ཡི་མེ་ཏོག)ཞེས། །ཨོ་རྒྱན་ཁ་སར་མ་ཎ(ཆུ་ཡི་
འབྲས་བུའི་རི)ཞེས། །རྔ་ཡབ་ལང་གར་ཤག་པ(སྲིན་པོ་འདུལ་བའི་རི)ཞེས། །བདུད་ཀྱིས་
ཀ་ལ་འབུགས་བྱེད(གངས་རི་བདུད་འདུལ་རི)ཅེས། །གེ་སར་སྐུ་ལ་རྒྱལ་པོ་ཞེས། །ཞང་
ཞུང་གེ་ཁོད་གཉན་ལུང་ཞེས། །གྲུ་གུའི་མ་སངས་གཉན་པོ(ས་བདག་ཀླུ་གཉན་གྱི་ཕོ་
བྲང)ཞེས། །འཇང་གིས་ཁ་ལ་གཡུ་ཤོག(ཁ་བའི་རི་ཆེན་པོ)ཅེས། །གཉན་གྱིས་གངས་
གཉན་ཏི་སེ་ཞེས། །ཀླུ་ཡིས་བ་གམ་སྟག་རྩེ(ཁ་བ་དཀར་པོ)ཞེས། །ལྷོ་འཛམ་བུ་གླིང་
གི་དབུས། བོད་ཀྱི་ཆུ་བོ་བཞི་འདུས་ཀྱི་མགོ་བོ། ཡུལ་ཆེན་པོ་བཅོ་བརྒྱད་ཀྱི་སྙིང་
པོ། ཞང་ཞུང་བོན་གྱི་ཡུལ། གནམ་འཁོར་ལོ་རྩིབས་བརྒྱད་གདུགས་ཕུབ་པ་ལྟ་བུའི་
འོག ས་པད་མ་འདབ་བརྒྱད་གདན་བཏིངས་པ་ལྟ་བུའི་སྟེང་། འདུ་གནས་སུམ་ཅུ་སོ་
བདུན་མེ་ཏོག་བཀྲ་བ་ལྟ་བུའི་དྭངས་མ། གནས་མཆོག་ཉི་ཤུ་རྩ་བཞི་གྲལ་བསྒྲིགས་པ་
ལྟ་བུའི་གཙོ་བོ། དུར་ཁྲོད་ཆེན་པོ་གནས་བརྒྱད་གླིང་བདལ་བ་ལྟ་བུའི་དབུས། ཡང་
དག་སྒྲུབ་པའི་གནས་དགུ་གཡུང་དྲུང་དགུ་བརྩེགས་ལྟ་བུའི་མཆོག སྐུ་གསུང་ཐུགས་
་གནས་གསུམ་ནོར་བུ་སུམ་བརྩེགས་ལྟ་བུའི་ཐོག་མ། གཡུང་དྲུང་བོན་གྱི་བླ་རི་
གངས་ཏི་སེ་ཤེལ་གྱི་མཆོད་རྟེན་ཞེས་བྱ་བ། ཕྱི་ལྟར་ན་གངས་ཤེལ་གྱི་མཆོད་རྟེན་ལྟ་
བུ་ཚངས་པ་ལྷ་ཡི་སྲིད་རྩེ་དང་མཉམ་པ། ནང་ལྟར་ན་ཡི་དམ་མགོན་པོ་རྣམ་གསུམ་
གྱི་ཕོ་བྲང་སྟོང་གསུམ་གྱི་གཏོས་དང་མཉམ་པ། གསང་བ་ལྟར་ན་མ་སྲིང་མཁའ་
3
YO

བོན་དང་ཞང་ཞུང་ཤེས་རིག་དཔེ་ཚོགས།
འགྲོའི་ཚོགས་ཞིང་རྒྱ་ཆེ་ལ་གཏིང་ཟབ་པ། ཕྱི་ལྟར་ན་སྐྱབས་གསུམ་གནས་བརྟན་
གྱི་ཕོ་བྲང་ངོ་མཚར་རྟགས་དང་ལྡན་པ། ནང་ལྟར་ན་མཆོག་གསུམ་ལྷ་ཡི་ཕོ་བྲང་
གཞའ་ཚོན་གྱི་འོད་ཟེར་འཕྲོ་བ། གསང་བ་ལྟར་ན་ཐེག་གསུམ་མཆོག་གི་ཞིང་ས་
སྒྲིབ་མེད་འོད་ཀྱི་ཕོ་བྲང་། ཕྱི་ལྟར་ན་མདོ་རྒྱུད་པ་རྣམས་ས་དང་ལམ་ལ་ཞུགས་པའི་
གནས་ཕྱིར་མི་ལྡོག་པའི་ས་ནོན་པ། ནང་ལྟར་ན་སྔགས་རྒྱུད་པ་རྣམས་ཐེག་པ་བཞི་
བཅུ་རྩ་ལྔ་སྒྲུབ་པའི་གནས་གྲུབ་པའི་རྟགས་དངོས་སུ་ཐོན་པ། ཁྱད་པར་རྒྱུ་འབྲས་
ཐེག་པ་རིམ་དགུའི་བོན་སྡེ་ཐམས་ཅད་གཏན་ལ་འབེབ་ཅིང་སྒྲུབ་པའི་གནས། སྤྱི་
ལྟར་ན་འགྲོ་བ་རིགས་དྲུག་གི་སེམས་ཅན་ཐམས་ཅད་ཀྱི་ཉོན་མོངས་པ་དང་ཤེས་
བྱའི་སྒྲིབ་པ་སྦྱོང་བའི་གནས། ཁྱད་པར་ལས་བཞི་ལྷུན་ལ་རྫོགས་པའི་ཕོ་བྲང་ཆེན་
པོ། འཛམ་གླིང་གནས་ཀྱི་རྒྱལ་པོ་གངས་ཏི་སེ་ཞེས་བྱ་བ། ཡེ་ནས་རང་བྱུང་ལྷུན་ལ་
རྫོགས་པ་མ་བརྩིགས་དཔང་མཐོ་བོན་གྱི་རི། མཐོ་དམན་དཔག་ཚད་གསུམ་དང་ལྡན་
པ། གཟུགས་དང་དབྱིབས་ཀྱང་གཡུང་དྲུང་བཀོད་ལེགས་ཀྱི་མཆོད་རྟེན་ལྟ་བུ། དབུ་
རྩེ་ཟླུམ་ལ་འབུར་བ་ལྷ་ཡི་ནོར་བུ་ལྟ་བུ། སྐུ་སྟོད་རྒྱས་ཤིང་ཆེ་བ་ཟླ་བ་ཚེས་པ་ལྟ་
བུ། རྐེད་པ་ལྷུན་ལ་བརྗིད་པ་རི་རྒྱལ་ལྷུན་པོ་ལྟ་བུ། སྐུ་སྨད་གྲུ་བཞི་ལྡན་པ་གླིང་བཞི་
ཆག་ལ་བཏབ་པ་ལྟ་བུ། ཤར་ཞི་བ་དཀར་པོ་དར་དཀར་གྱི་ཡོལ་བ་བྲེས་པ་ལྟ་བུ། བྱང་
དྲག་པོ་ཟུར་གསུམ་མེ་རི་འབར་བ་ལྟ་བུ། ནུབ་དབང་གི་རྒྱལ་པོ་ཟླ་བ་ཚེས་པ་ལྟ་
བུ། ལྷོ་ཡིད་བཞིན་རྒྱས་པའི་ནོར་བུ་སྤུངས་པ་ལྟ་བུ་དེ་ལ། རྒྱལ་བ་སངས་རྒྱས་ཀུན་
གྱིས་བྱིན་གྱིས་བརླབས་པའི་རྟགས་སུ་ཡང་། དབུ་རྩེ་ལ་གངས་ཤེལ་དཀར་ལྟ་བུའི་
ན་བཟའ་ཡོད་པ། བསྐལ་པའི་མེ་བདུན་ཤར་ཡང་མི་ཞུ་བ། ཡི་དམ་རྒྱལ་བའི་དཀྱིལ་
འཁོར་དང་དབྱེར་མེད་པའི་རྟགས་སུ་ཡང་། ཡེ་ཤེས་ཀྱི་མེ་རི(གངས་ཏི་སེ་ལ་ཡོད)དང་
ཐུགས་རྗེ་གཡུ་དུད(མ་པང་ལ་ཡོད)སོགས་རྒྱུན་ཆད་མེད་པ། རིག་འཛིན་དང་མཁའ་
4

བོན་གྱི་གནས་ཡིག་ཕྱོགས་བསྒྲིགས།
འགྲོ་ཐམས་ཅད་འདུས་པའི་རྟགས་སུ་ཡང་། སྤྲིན་དང་ན་བུན་གྱི་ཞལ་ཁེབས་ལ་མེ་
ཏོག་དང་བདུད་རྩིའི་སྦྲང་ཆར་རྟག་ཏུ་ཡོད་པ། གནས་འོག་མིན་གྱི་ཞིང་དང་དབྱེར་
མེད་པའི་རྟགས་སུ་ཡང་། གཞའ་ཚོན་དང་འོད་ཟེར་གྱི་ཀློང་ནས་ལྷ་དང་ལྷ་མོ་རྣམས་
ཀྱིས་མཆོད་པ་སྣ་ཚོགས་འབུལ་ཞིང་བསྐོར་བ་དང་ལྷ་ཕྱག་འཚལ་བ། ཁམས་གསུམ་
སེམས་ཅན་གྱི་ཚོགས་གཉིས་བསགས་པའི་གནས་ཡིན་པའི་རྟགས་སུ་ཡང་། རྩི་ཤིང་
དང་མེ་ཏོག་སྣ་ཚོགས་ཀྱི་གླིང་ནས། བྱ་གཅན་དང་རི་དྭགས་སྣ་ཚོགས་ཀྱིས་དགའ་
བའི་རོལ་རྩེད་སྣ་ཚོགས་བྱེད་པ། མི་ཡི་ཁྱེའུ་དང་བུ་མོ་གྲངས་མེད་ཀྱིས་ལྷ་ཕྱག་དང་
མཆོད་པ་འབུལ་ཞིང་བསྐོར་བ་བྱེད་པ། ཀླུ་དང་གནོད་སྦྱིན་ནོར་བདག་སོགས་ཀྱི་ཕོ་
བྲང་ཡིན་པའི་རྟགས་སུ་ཡང་། རི་བོ་དང་རི་བྲག་རྒྱ་མཚོ་དང་ནེའུ་གསིང་གི་ཁྲོད་
དུ། ཀླུ་དང་གནོད་སྦྱིན་ནོར་ལྷ་རྣམས་ཀྱིས་རིན་པོ་ཆེ་སྣ་ཚོགས་ཀྱི་མཆོད་པ་འབུལ་
ཞིང་ལྷ་ཕྱག་དང་བསྐོར་བ་བྱེད་པ། གང་ཟག་དམ་པ་རྣམས་གྲུབ་པ་ཐོབ་པའི་གནས་
ཡིན་པའི་རྟགས་སུ་ཡང་། གསང་ཕུག་བརྒྱ་དང་རྩ་བརྒྱད་ལ་གསང་སྒོམ་བརྒྱ་དང་
རྩ་བརྒྱད་ཏིང་ངེ་འཛིན་ལ་སྙོམས་པར་བཞུགས་པ། བོན་སྐྱོང་སྲུང་མ་རྣམས་གཏན་
དུ་བསྟན་པ་སྲུང་བའི་རྟགས་སུ་ཡང་། དུར་ཁྲོད་ཆེན་པོའི་གནས་བཞི་རུ་ཁྲག་མཚོ་
དང་མེ་རླུང་ཐོག་ཛོ་འཁྲུག་པའི་ཀློང་དུ་ཐོག་འབྲུག་གློག་འོད་ཀྱི་སྒྲ་དང་ཀི་བསྭོ་ཆ་
ཡི་སྒྲ་སོགས་རྟག་ཏུ་ཡོད་པ། བདེན་གཉིས་འཕྲུལ་ངག་བདེན་པའི་བོན་སྒྲ་རྒྱུན་ཆད་
མེད་པའི་རྟགས་སུའང་། ས་ཆུ་མེ་རླུང་གི་སྒྲ་སྐད་སྙིང་པོ་ལྷ་ཡི་རང་གསུང་དུ་དིར་
དིར་སྒྲོགས་པ་དེ་ལ། མ་བརྩིགས་སྲིད་པའི་རི་བོ་ཆེན་པོ་བཞི། མ་བརྡལ་འབྱུང་བའི་
ཐང་ཆེན་པོ་བཞི། མ་བཀོད་འཁྱིལ་བའི་མཚོ་ཆེན་པོ་བཞི། རང་འབྱུང་ཁྲུས་ཀྱི་སྒོ་
མོ་ཆེན་པོ་བཞི། ཁ་ནས་འབབ་པའི་ཆུ་བོ་ཆེན་པོ་བཞི། མཆོག་ཏུ་སྒྲུབ་པའི་གནས་
ཆེན་པོ་བཞི། དྲག་པོ་དབལ་གྱི་རོང་ཆེན་པོ་བཞི། མི་འགྱུར་གླིང་གི་ཚལ་ཆེན་པོ་
5
LO

བོན་དང་ཞང་ཞུང་ཤེས་རིག་དཔེ་ཚོགས།
བཞི། རྫུ་འཕྲུལ་སྤྲུལ་བའི་གསང་ཕུག་ཆེན་པོ་བཞི། མི་འཇིགས་གཏམས་པའི་བྲག་
ཆེན་པོ་བཞི། གཙུག་ལག་བོན་གྱི་གཏེར་ཆེན་པོ་བཞི། རིན་ཆེན་ནོར་གྱི་གཏེར་
ཆེན་པོ་བཞི། ཁ་ལ་རེག་ཆོག་གི་ཆུ་མིག་ཆེན་པོ་བཞི། ཐོད་པ་བོར་ཆོག་གི་དུར་ཁྲོད་
ཆེན་པོ་བཞི། གོམ་པ་སྤོས་ཆོག་གི་གླིང་ཆེན་པོ་བཞི། སྨོན་ལམ་བཏབ་ཆོག་གི་ལམ་
བཞི། གཞན་ཡང་གསང་བའི་སྦས་ཕུག་བཅུ་གསུམ། ལྷ་ཡི་ཁྲུས་ཆབ་བཅུ་གསུམ། སྐུ་
གདུང་མཆོད་རྟེན་བཅུ་གསུམ། མི་འགྱུར་ས་རྟགས་བཅུ་གསུམ། སྐུ་གསུང་ཐུགས་ཀྱི་
གནས་གསུམ། མགོན་པོ་གསུམ་གྱི་གནས་གསུམ། ཡེ་ཤེས་རྫུ་འཕྲུལ་ལས་བཞི། བཀྲ་
ཤིས་པའི་རྟགས་བརྒྱད། རིན་པོ་ཆེའི་ནོར་བདུན། བཀྲ་ཤིས་སྲུང་བའི་ས་རྟགས་བཞི་
ལ་སོགས་བཀྲ་ཤིས་པའི་ས་རྟགས་དུ་མ་དང་ལྡན་པའི་རི་བོ་ཆེན་པོ་རུ་སྲིད། རི་བོ་
ཆེན་པོ་དེ་ཡི་མདུན་དཔག་ཚད་ཉིན་སྐོར་གཉིས་ཀྱི་ས་རུ། ཆེ་ཞེས་སྨན་མོ་བཞད་
པའི་ས་ཞེས་བྱ་བ་སྟག་རི་ཁྲ་བོ་སྨན་གྱི(སྨན་མོ་ནགས་སྙིལ་ཟེར)རི། གཟུགས་དང་
དབྱིབས་ཀྱང་རྒྱ་སྟག་ཁྲ་བོ་འགྱིངས་པ་ལྟ་བུ། རི་རྩེ་ཡང་གངས་བྲག་དཀར་པོ་སྟག་
དར་མའི་མཆེ་བ་བསྣོལ་བ་ལྟ་བུ། རི་སྟོད་ཀྱང་རྫ་བྲག་ནག་པོ་དོམ་བུ་སྙིང་དཀར་
ནགས་ལ་བཞུགས་པ་ལྟ་བུ། རྐེད་པ་ཡང་གཡའ་རི་སྔོན་པོ་མཚོ་འོད་ནམ་མཁའ་ལ་
དྭངས་པ་ལྟ་བུ། རྩ་བ་ཡང་སྤང་རི་སེར་པོ་གསེར་གྱི་གླིང་བརྡལ་བ་ལྟ་བུ། དེའི་གཡས་
སུ་ལྷོ་ཕྱོགས་ལྔ་ལྡན་གྱི་ཡུལ(ལྷོ་ཏ་གླིང་ཟེར)ཞེས་པ་མེ་ཏོག་མཛེས་པའི་དཀྱིལ་འཁོར་
བཀྲ་བ་ལྟ་བུ། གཡོན་དུ་གནོད་སྦྱིན་ལང་ག་པུ་རི་གླིང(པུ་ཧྲང་ཟེར)ཞེས་པ་ལོངས་སྤྱོད་
དང་མངའ་ཐང་ཕུན་སུམ་ཚོགས་པ། རྒྱབ་ཏུ་ནགས་ཚལ་མེ་ཏོག་གི་གླིང་དུ། ལྷོ་མོན་
དང་ཀླ་ཀློ(རོང་འོམ་ལོ་ཟེར)སོགས་ཀྱི་ཡུལ་ཞིང་གྲངས་མེད་ཡོད་པ། མདུན་དུ་རི་ཚེ་
རིང(ཚེ་རིང་མཆེད་ལྔའི་ཕོ་བྲང་ཟེར)དུང་དཀར་གཡས་འཁྱིལ་ལྟ་བུའི་ནང་དུ། བྲག་ཚེ་
རིང་གཡུང་དྲུང་རྒྱ་གྲམ་ལྟ་བུའི་དབུས་ནས། ཆུ་ཚེ་རིང་ཁ་ལ་རེག་ཆོག་རྒྱུན་ཆད་
6

བོན་གྱི་གནས་ཡིག་ཕྱོགས་བསྒྲིགས།
མེད་པར་འབབ་པ། ཆུ་དེ་ཁ་ལ་བཏུང་བ་དང་ཁྲུས་བྱེད་པ་ཐམས་ཅད་ཚེ་རིང་ལུས་
སྟོབས་རྒྱས་པ། ཀེ་རུ་རི་ཡི་བྲག་ཕུག་ཏུ་མི་ཚེ་རིང(ཉན་ཐོས་འགོག་པ་ཡིན་ཟེར)བསྐལ་
པ་གྲངས་མེད་ལ་སྐྱེ་འཆི་མེད་པའང་ཡོད། གནམ་ཕྱི་གུང་རྒྱལ་ལ་སོགས་སྲིད་པའི་
སྨན་ཚོགས་རྣམས་ཀྱི་བཞུགས་གནས་ཡིན་པའི་རྟགས་སུ་ཡང་། སྤྲིན་དང་ན་བུན་གྱི་
ཞལ་ཁེབས་ལ་བདུད་རྩིའི་སྦྲང་ཆར་རྟག་ཏུ་འབབ་པའང་ཡོད་ཅེས་སོ། །
དེ་ལྟར་དུའང་གངས་རི་ཆེན་པོ་དེའི་གཡས་ཕྱོགས་དཔག་ཚད་ཉིན་སྐོར་གཅིག་
གི་ས་རུ། ལྷ་རི་རྩེ་བརྒྱད་ལྷ་ཡི་རི་ཞེས་བྱ་བ། དུག་རི་ནག་པོ་རྩེ་བརྒྱད་གནམ་ལྕགས་
འབར་བའི་རི(རི་རྩེ་བརྒྱད་མགོན་པོ་གྲི་གུག་གི་བླ་རི་ཟེར)། གཟུགས་དང་དབྱིབས་ཀྱང་
འབྲོང་རྗེ་ནག་པོ་རྫ་ལ་འགྱིངས་པ་ལྟ་བུ། ཟུར་བརྒྱད་དྲག་པོའི་དབལ་དང་ལྡན་
པ། ལུང་བརྒྱད་སྒྲུབ་པའི་གནས་དང་ལྡན་པ། གཤོག་བརྒྱད་ཐར་བའི་ལམ་དང་
ལྡན་པ། རྩེ་བརྒྱད་བདུད་འདུལ་ཞིང་དང་ལྡན་པ། མདུན་དུ་གཡུང་དྲུང་གསལ་
བ་འོད་ཀྱི་སྒྲུབ་ཕུག(རྒྱལ་བ་རྒོད་ཚང་བའི་སྒྲུབ་ཕུག་ཟེར)ཏུ། གང་སྒྲུབ་ཚེ་གཅིག་ལུས་
གཅིག་ལ་སངས་རྒྱས་པ། གཡས་སུ་ཉི་འོད་གཡེན་དམར་གྱི་རྒྱལ་ཁམས(རྒྱ་ཉི་མའི་
གཞུང་ཟེར)ཞེས་བྱ་བ། གཡའ་སྤང་དང་གངས་བྲག་གི་ཚལ་ཆེན་པོ་ལ། མ་སྒྲ་བླའི་
རྒྱལ་མོའི་དཀོར་མཛོད་གཏེར་གྱི་ཕོ་བྲང་ཡོད་པ། རྒྱབ་ཏུ་མཁའ་འགྲོ་དང་དཔའ་
བོའི་གསང་སྦྱོར་གྱིས་བྱིན་གྱིས་བརླབས་པའི་གནས(ཤར་ལ་བཙག་ཁུང་ཟེར)ཡོད་
པ། གཡོན་དུ་བཀྲ་ཤིས་པའི་དར་ལམ་ལ་གོམ་པ་སྤོས་ན་ངན་སོང་ལ་སླར་མི་ལྡོག་
པ་ཡང་ཡོད། ཅེས་སོ། །དེ་ལྟར་དུའང་གངས་རི་ཆེན་པོ་དེའི་གཡོན་དུ་དཔག་ཚད་
ཉིན་སྐོར་གཅིག་གི་ས་རུ་ཡང་། ཧྲོམ་པོ་རྫ་བཟང་ཕྱུག་མོ་ཞེས་བྱ་བ་ཞང་ཞུང་སྤོས་རི་
ངད་ལྡན(བོན་རི་ཟེར)གསས་ཀྱི་རི། གཟུགས་དང་དབྱིབས་ཀྱང་ཤྭ་རྐྱང་གཡའ་དང་
སྤང་ལ་མཆོངས་པ་ལྟ་བུ། རྩེ་མོ་ཡང་གངས(མི་ལ་རས་པའི་གངས་